Sauvasekoitin

Sauvasekoitin on sähkötoiminen, ruoanlaitossa käytettävä pienkodinkone. Sauvasekoitin koostuu kolmesta osasta: Runko, jonka sisällä on moottori; varsi (tai sauva) sekä leikkuuterä. Sen muodot vaihtelevat soseuttamiseen suunnatusta perusmallista lisävarusteelliseen, lähes monitoimikonetta vastaavaan malliin. Joihinkin malleihin on saatavilla lisävarusteena muun muassa raastin, yleisleikkuri, silppuri ja vatkain. Sauvasekoitin on tehosekoitinta ja monitoimikonetta pienempi ja kevyempi laite. Sauvasekoittimen patentoi sveitsiläinen Roger Perrinjaquet vuonna 1950 ja tuotantoon laite tuli muutama vuosi myöhemmin.

Lähteet 

Keittiövälineet
Keittiökoneet